โบรกแนะ “เทรดดิ้ง” กลุ่มพลังงาน-ค้าปลีก รับน้ำมัน “ไฮซีซั่น” – เปิดประเทศหนุน
โบรกแนะ “เทรดดิ้ง” กลุ่มพลังงาน-ค้าปลีก รับน้ำมัน “ไฮซีซั่น” - เปิดประเทศหนุน
11 มี.ค. 2564

นายธีรวุฒิ กานต์นิภากุล รองผู้อำนวยการอาวุโส ฝ่าย Equity Derivative บริษัทหลักทรัพย์ ซีจีเอส – ซีไอเอ็มบี ประเทศไทย จำกัด เปิดเผยผ่านรายการ “ข่าวหุ้นเจาะตลาด” ประเด็นราคาน้ำมันดิบในตลาดโลกที่ปรับตัวเพิ่มขึ้นต่อเนื่อง โดยมองว่าหุ้นน้ำมันจะเข้าสู่ไฮซีซั่นในช่วงไตรมาส 2 และ 3 ตามอานิสงส์คลายล็อกดาวน์
ทั้งนี้ ยังมองเป็นลักษณะของการเทรดดิ้ง หรือเก็งกำไรตามรอบของการขึ้นของราคาน้ำมัน โดยเฉพาะงบไตรมาส 1 จะมีกำไรจากสต็อกน้ำมันหลังราคาน้ำมันปรับตัวขึ้นสูงในช่วงท้ายปีที่ผ่านมา
โดยขณะนี้มองว่ากลุ่มโรงกลั่นซึ่งเป็นกลุ่มกลางน้ำมีแนวโน้มดีขึ้น อาทิ TOP, BCP, SPRC และ ESSO เพราะจะมีแนวโน้มโดนไล่ราคาขึ้นรอบใหม่ ส่วนอีกกลุ่มที่จะได้ประโยชน์ คือกลุ่มต้นน้ำอย่างปิโตรเคมี อาทิ PTTEP และ PTT ที่ราคาหุ้นปรับตัวขึ้นไปบางส่วนแล้ว แต่อาจจะขึ้นต่อได้อีกนิดหน่อย
ส่วนกรณีการเปิดประเทศ มีในส่วนของหุ้นโรงแรมที่ถูกซื้อนำขึ้นมาบ้างแล้ว อย่าง AWC ส่วนกลุ่มค้าปลีกราคาหุ้นเพิ่งเริ่มขยับ แต่มองว่าราคาจะไปได้ไกลกว่ากลุ่มแรก เนื่องจากราคาลงมาเยอะ อย่าง CPN, CPALL
 
 